Matti Nuolivirta

Matti Erkki Uolevi Nuolivirta (28. marraskuuta 1929 Kisko – 7. joulukuuta 2011 Seinäjoki) oli suomalainen diplomi-insinööri ja kaupunkineuvos, joka toimi Seinäjoen kaupunginjohtajana. 

Matti Nuolivirta syntyi rakennusmestari Arvo Ilmari Nuolivirran ja Hellin Silvia Himbergin perheeseen. Hänen puolisonsa 1956–1992 oli farmaseutti Ritva-Liisa Ilona Lahdensuo. Nuolivirta tuli ylioppilaaksi 1949 ja valmistui diplomi-insinööriksi Teknillisestä korkeakoulusta 1955. Hän toimi suunnittelijana insinööritoimistossa 1955–1958, Lahden kaupungin palveluksessa 1958–1961 ja Seinäjoen kaupungininsinöörinä 1961–1967. Seinäjoen apulaiskaupunginjohtaja Nuolivirta oli 1967–1974 ja kaupunginjohtaja 1974–1992. Kaupunkineuvoksen arvo hänelle myönnettiin vuonna 1992.

Lähteet 

Suomalaiset insinöörit
Seinäjoen kauppalan- ja kaupunginjohtajat
Vuonna 1929 syntyneet
Vuonna 2011 kuolleet